Shulamith Firestone

Awdur a ffeminist o Ganada oedd Shulamith Firestone (llysenw poblogaidd: "Shulie"; 7 Ionawr 1945 - 28 Awst 2012). Ymhlith y gwaith pwysig a nodedig yr ysgrifennodd y mae: The Dialectic of Sex. Roedd Firestone yn un o sefydlwyr tri grŵp radical-ffeministaidd: New York Radical Women, Redstockings, a New York Radical Feminists.

Fe'i ganed yn Ottawa a bu farw yn Ninas Efrog Newydd. Wedi gadael yr ysgol mynychodd Brifysgol Washington yn St. Louis ac Ysgol Gelf Chicago. 

Ym 1970, ysgrifennodd Firestone The Dialectic of Sex: The Case for Feminist Revolution. Cyhoeddwyd y llyfr ym mis Medi'r flwyddyn honno, a daeth yn destun ffeministaidd dylanwadol iawn.Benewick, Robert and Green, Philip (1998). "Shulamith Firestone 1945–". The Routledge Dictionary of Twentieth-Century Political thinkers. Ail rifyn. Routledge, tt. 65–67. Dywedodd Naomi Wolf am y llyfr yn 2012: "Ni all unrhyw un ddeall sut mae ffeministiaeth wedi esblygu heb ddarllen y garreg filltir radical, ymfflamychol, ail-don hon."Cyfieithiad o'r Saesneg: "No one can understand how feminism has evolved without reading this radical, inflammatory, second-wave landmark."

Magwraeth
Ganwyd Firestone Shulamith Bath Shmuel Ben Ari Feuerstein yn Ottawa, Canada. Hi oedd yr ail o chwech o blantEncyclopedia of World Biography. Ed. Tracie Ratiner. Cyfrol 27. Ail rifyn. Detroit: Gale, 2007. t129-131. a merch gyntaf rhieni Iddewig Uniongred Kate Weiss, Almaenwr, a Sol Feuerstein, gwerthwr o Brooklyn. Ym mis Ebrill 1945, pan oedd Firestone yn bedwar mis oed, cymerodd ei thad ran yn y gwaith o ryddhau gwersyll crynhoi Bergen-Belsen yn yr Almaen.

Pan oedd hi'n blentyn, newidiwyd cyfenw'r teulu o Feuerstein i Firestone, a symud i St. Louis, Missouri. Roedd ei thad wedi trosi i Iddewiaeth Uniongred pan oedd yn ei arddegau ac, yn ôl Susan Faludi, roedd ganddo reolaeth dynn dros ei blant. Dywedodd un o'i chwiorydd, Tirzah Firestone, wrth Faludi: "Taflodd fy nhad ei gynddaredd at Shulie." Gwrthryfelodd yn erbyn rhagfarn rhyw'r (sexism) teulu. Roedd disgwyl i Shulamith wneud gwely ei brawd, "gan eich bod chi'n ferch", meddai ei thad wrthi. Mae Laya Firestone Seghi, chwaer arall, yn cofio't thad a Shulamith, mewn dadl, yn bygwth lladd ei gilydd.

Coleg
Mynychodd Firestone Seminarau'r Athro Yavneh yn Cleveland (chwaer sefydliad Telshe Yeshiva), a derbyniodd BA gan Brifysgol Washington yn St Louis ac ym 1967, gradd BFA mewn paentio gan Ysgol Sefydliad Celf Chicago (SAIC). Yr un flwyddyn, yn ystod ei hastudiaethau yn SAIC, bu’n destun ffilm ddogfen i fyfyrwyr ond ni chafodd y ffil ei rhyddhau. Ailddarganfuwyd y ffilm yn y 1990au gan y gwneuthurwr ffilmiau arbrofol Elisabeth Subrin, a ail-greodd hi ffrâm-wrth-ffrâm, o’r rhaglen ddogfen wreiddiol, gyda Kim Soss yn chwarae’r Firestone 22 oed. Fe’i rhyddhawyd ym 1997 fel Shulie, gan ennill dwy wobr, gan gynnwys gwobr Cymdeithas Beirniaid Ffilm Los Angeles 1997. Mae'r ffilm yn darlunio Firestone fel myfyriwr ifanc a'i thaith i ddod yn un o'r ffeministiaid ail-don ac un o awduron ffeministaidd mwyaf nodedig yr 20g.

Cyhoeddiadau dethol
(1968). "The Women's Rights Movement in the U.S.: A New View" . Notes from the First Year. Efrog Newydd: New York Radical Women.
(1968). "The Jeanette Rankin Brigade: Woman Power?" . Notes from the First Year. Efrog Newydd: New York Radical Women.
(1968). "On Abortion", Notes from the First Year. Efrog Newydd: New York Radical Women.
(1968). "When Women Rap about Sex". Notes from the First Year. Efrog Newydd: New York Radical Women.
(1968), ed. Notes from the First Year. Efrog Newydd: New York Radical Women.
(1970), ed. Notes from the Second Year. Efrog Newydd: New York Radical Women.
(1970). The Dialectic of Sex: The Case for Feminist Revolution. Efrog Newydd: William Morrow and Company.
(1971), with Anne Koedt, eds. Notes from the Third Year. Efrog Newydd: New York Radical Women.
(1998). Airless Spaces. Efrog Newydd: Semiotext(e).

Anrhydeddau

Cadw lle i'r bot

Cyfeiriadau

Categori:Llenorion o Ganada
Categori:Genedigaethau 1945
Categori:Marwolaethau 2012
Categori:Merched yr 20fed ganrif
Categori:Pobl o Ottawa